OpenLLM-France/wikimedia huggingface dataset:
# Harris Hill

Harris Hill és una concentració de població designada pel cens dels Estats Units a l'estat de Nova York. Segons el cens del 2000 tenia 4.881 habitants.

## Demografia

Segons el cens del 2000, Harris Hill tenia 4.881 habitants, 1.859 habitatges, i 1.435 famílies. La densitat de població era de 466,5 habitants per km².
Dels 1.859 habitatges en un 32,7% hi vivien nens de menys de 18 anys, en un 67,6% hi vivien parelles casades, en un 6,7% dones solteres, i en un 22,8% no eren unitats familiars. En el 19,9% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,4% tenia menys de 18 anys, un 5% entre 18 i 24, un 24,7% entre 25 i 44, un 26,1% de 45 a 60 i un 18,8% 65 anys o més.
L'edat mediana era de 42 anys. Per cada 100 dones de 18 o més anys hi havia 92,3 homes.
La renda mediana per habitatge era de 62.500 $ i la renda mediana per família de 66.971 $. Els homes tenien una renda mediana de 52.478 $ mentre que les dones 31.910 $. La renda per capita de la població era de 29.056 $. Entorn de l'1,4% de les famílies i l'1,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harris Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Harris Hill». American Fact Finder. Oficina del Cens dels Estats Units, 12-01-2010.
# Marta Flores i Cuadrat

Marta Flores Cuadrat (Terrassa, Vallès Occidental, 23 de setembre de 1981) és una jugadora de corfbol catalana.
Va formar part del Club Korfbal Vacarisses des del 2005, amb el qual va guanyar cinc Lligues, de forma consecutiva, i tres Copes Catalunya. Internacional amb la selecció catalana de corfbol en categories sub-21 i sub-23, amb l'absoluta ha competit en trenta ocasions entre 2005 i 2011. Va proclamar-se campiona de l'European Bowl 2005 i va participar en els Campionats del Món de 2007 i 2011, aconseguint la quarta posició, i als Campionats d'Europa de 2006 i 2010.

## Palmarès
### Clubs

* 4 Lligues Catalanes de corfbol: 2005-06, 2006-07, 2007-08, 2008-09, 2009-10
* 3 Copes de Catalunya de corfbol: 2005-06, 2007-08, 2008-09

### Selecció catalana

* 1 European Bowl de corfbol: 2005

## Referències

* ↑ «Marta Flores i Cuadrat». Enciclopèdia de l'esport català. Barcelona: Grup Enciclopèdia Catalana.
* ↑ Justribó, Joan. «Operació Europa» (en castellà). Mundo Deportivo, 28-10-2005. [Consulta: 17 novembre 2020].

## Enllaços externs

* Fitxa de Marta Flores Cuadrat - IFK (anglès)
# Novossiolki (Vladímir)

Novossiolki (en rus: Новосёлки) és un poble de l'óblast de Vladímir, a Rússia, segons el cens del 2010 no tenia cap habitant. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Camí de Monistrol de Calders a Granera

El Camí de Monistrol de Calders a Granera és una pista forestal en algun tros i un corriol en d'altres dels termes municipals de Monistrol de Calders i de Granera, a la comarca del Moianès.
El camí arrenca del Camí de Monistrol de Calders a la Closella, al nord-oest del Molí d'en Sala, des d'on travessa la riera de Sant Joan, passa a ran del Molí d'en Sala, ressegueix tota la Baga del Coll de nord-oest a sud-est, pel costat de ponent de la vall del torrent de Caldat, o de la Baga del Coll, fins que a 250 metres al nord del Fornot deixa enrere el terme de Monistrol de Calders per tal d'entrar en el de Granera.
Entra en el terme de Granera al nord-oest del Coll, passa pel coll on es troba aquesta masia, a 638,7 metres d'altitud, i continua cap al sud-est, deixant al nord-est el torrent del Coll, amb les Feixes del Coll i la Coma, i al sud-oest la Quintana del Coll. Passa per l'extrem meridional de la Serra del Coll, deixant a migdia les Vinyes, i arriba al cap de poc a les Roques de Caldat. Decantant-se més cap al sud, passa a llevant de la masia de Bigues, i arriba al barri del Castell del poble de Granera.
Durant l'any 2010 el camí ha estat arranjat i modernitzat, però sense variar-ne quasi gens el traçat (llevat d'un breu tram a ran de la masia del Coll).

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* El Camí de Monistrol de Calders a Granera en el seu entorn a l'Institut Cartogràfic de Catalunya
# Serrat de Gardell

El Serrat de Gardell és una serra situada entre els municipis d'Argençola i Jorba a la comarca de l'Anoia, amb una elevació màxima de 686 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ficana

Ficana va ser una antiga ciutat del Latium, que només apareix a la història romana en ocasió de la seva conquesta per Anc Marci, que es diu que va traslladar als seus habitants cap a Roma i la va destruir i no va ser mai repoblada.
Plini el Vell l'esmenta com una de les ciutats extintes del Latium i Sext Pompeu Fest també diu que ja no existia al seu temps, i la situa a la via Ostiense, a uns 18 km de Roma, a tocar del Tíber. Diu que tenia un port en aquell riu que es deia (segons Fabi Píctor) Puilia Saxa. Es creu que correspon a un turó prop del Tíber, a la dreta de l'antiga via Ostiense, on hi ha una granja anomenada Dragoncello.

## Referències

* ↑ Smith, William (ed.). «Ficana». Dictionary of Greek and Roman Geography (1854). [Consulta: 19 abril 2023].
# Serau de Taiwan

El serau de Taiwan (Capricornis swinhoei) és una espècie de mamífer artiodàctil de la família dels bòvids. És endèmic de Taiwan, on viu a altituds d'entre 50 i més de 3.900 msnm. Ocupa una gran varietat d'hàbitats muntanyosos, des de les selves tropicals i subtropicals de plana fins a la tundra, passant pels boscos mixtos de frondoses i coníferes, les selves temperades, els boscos de coníferes i els prats alpins. Podria estar amenaçat per la caça i altres activitats humanes, així com per paràsits cutanis. Fou anomenat en honor del naturalista britànic Robert Swinhoe.
El serau de Taiwan és una espècie rara de serau. Es diferencia del serau del Japó en el seu pelatge, de color més clar.

## Referències

* ↑ Chiang, P. J.; Pei, K. J.-C. «Capricornis swinhoei» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2008. DOI: 10.2305/IUCN.UK.2008.RLTS.T3810A10096148.en. [Consulta: 3 juny 2023].
* ↑ Beolens, Watkins i Grayson, 2009, «Swinhoe».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Harris (Minnesota)

Harris és una població dels Estats Units a l'estat de Minnesota. Segons el cens del 2000 tenia 1.121 habitants.

## Demografia

Segons el cens del 2000, Harris tenia 1.121 habitants, 377 habitatges, i 286 famílies. La densitat de població era de 21,9 habitants per km².
Dels 377 habitatges en un 42,7% hi vivien nens de menys de 18 anys, en un 63,4% hi vivien parelles casades, en un 6,4% dones solteres, i en un 23,9% no eren unitats familiars. En el 19,6% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,37.
Per edats la població es repartia de la següent manera: un 32,7% tenia menys de 18 anys, un 6,7% entre 18 i 24, un 33% entre 25 i 44, un 19,5% de 45 a 60 i un 8% 65 anys o més.
L'edat mediana era de 34 anys. Per cada 100 dones de 18 o més anys hi havia 111,2 homes.
La renda mediana per habitatge era de 49.545 $ i la renda mediana per família de 51.719 $. Els homes tenien una renda mediana de 37.917 $ mentre que les dones 25.703 $. La renda per capita de la població era de 18.258 $. Entorn de l'1,8% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Harris». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Marta Ferrusola i Lladós

Marta Ferrusola i Lladós (Barcelona, 28 de juny de 1935 - Barcelona, 8 de juliol de 2024) fou una empresària catalana, coneguda per ser la muller del 126è president de la Generalitat de Catalunya, Jordi Pujol.

## Biografia

Filla de Josep Ferrusola i Pascual i Carme Lladós i Martí, es casà amb Jordi Pujol i Soley el 4 de juny del 1956 i tingueren set fills: Jordi (1958), Marta (1959), Josep (1963), Pere (1965), Oriol (1966), Mireia (1969) i Oleguer (1972).
Durant els 23 anys de mandat del seu marit, Marta Ferrusola assumí càrrecs simbòlics en fundacions i entitats de caràcter benèfic, com ara la presidència del comitè organitzador del Festival Internacional de la Infància de Barcelona. Amb l'esposa de Carles Sumarroca, amic personal de Jordi Pujol, crearen l'empresa de jardineria Hidroplant.
Des del 2017, es trobà imputada en l'anomenat Cas Pujol, juntament amb el seu marit i alguns dels seus fills.

## Referències

* ↑ «S'ha mort Marta Ferrusola, a 89 anys». Vilaweb, 08-07-2024. [Consulta: 8 juliol 2024].
* ↑ Vives, Loles «Ciudadanos del 92». El Mundo Deportivo, 15-08-1990.
* ↑ Quílez, Raquel «Repaso a una vida». El Mundo, 01-11-2003.
* ↑ «Marta Ferrusola dimiteix com a presidenta del Festival de la Infància després de 23 anys». 3/24, 09-11-2006.
* 1 2 Brunet, José María «Els negocis conflictius». La Vanguardia, 27-07-2014, pàg. 18.
* ↑ Álvaro, Francesc-Marc. «Pujol i els seus fills, la mala consciència». VilaWeb, 26-07-2014. Arxivat de l'original el 9 agost del 2014.
Família Pujol :
Florenci Pujol i Brugat Maria Soley  
  Francesc Cabana i Vancells Maria Pujol i Soley Jordi Pujol i Soley Marta Ferrusola   
 Jordi Pujol i Ferrusola Marta Pujol i Ferrusola Josep Pujol i Ferrusola Pere Pujol i Ferrusola Oriol Pujol i Ferrusola Mireia Pujol i Ferrusola Oleguer Pujol i Ferrusola :
# Chicot, dentiste américain

Chicot, dentiste américain és una pel·lícula muda francesa de Georges Méliès, estrenada el 1896, produïda per Théâtre Robert-Houdin. Actualment, la pel·lícula es considera perduda.

## Referències

* ↑ «Chicot, dentiste américain». [Consulta: 3 novembre 2023].
# Cantó de Pèirafòrt

El cantó de Pèirafòrt és un cantó francès del departament del Cantal, situat al districte de Sant Flor. Té 11 municipis i el cap és Pèirafòrt.

## Municipis

* Breson
* Cézens
* Gourdièges
* Lacapelle-Barrès
* Malbo
* Narnhac
* Oradour
* Paulhenc
* Pèirafòrt
* Sainte-Marie
* Saint-Martin-sous-Vigouroux

## Història

Llista dels consellers generals successius :
| Data d'elecció | Identitat | Partit |
| 1958-19.. | M. Besse | CNIP |
| 19..-1988 | Georges Perrot | RPR |
| 1988- | Louis Galtier | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 7.068 | 7.535 | 6.998 | 6.460 | 5.875 | 5.186 | 4.829 |
# Serrat de Guamis

El Serrat de Guamis és un serrat del municipi de Gavet de la Conca, dins de l'antic terme de Sant Serni.
Està situat al sud-est del poble de Sant Serni. La seva continuïtat cap al nord-est és la Serra del Magre.
# Narón

Narón és un municipi de la província de la Corunya, a Galícia, situat entre la ria de Ferrol i l'oceà Atlàntic i que pertany a la Comarca de Ferrol. Limita amb els municipis de Ferrol, Valdoviño, San Sadurniño i Neda.
És el quart municipi més poblat de la província i el vuitè de Galícia, amb una població de 39.450 habitants el 2013. Es tracta d'un municipi mixt format per un nucli urbà, que concentra gairebé 30.000 habitants, i set parròquies rurals.

## Demografia

Evolució demogràfica :
| 1900 | 1930 | 1950 | 1981 | 2004 |
| 8.333 | 12.278 | 14.518 | 29.152 | 34.404 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Castro (Santa María)
* Doso (San Lourenzo)
* Narón
* Pedroso (San Salvador)
* San Xiao de Narón (San Xiao)
* Sedes (Santo Estevo)
* Trasancos (San Mateo)
* O Val (Santa María a Maior)

## Persones il·lustres

* Pablo Villamar Díaz, polític.

## Vegeu també

* Narón Balompé Piñeiros
* Sociedade Deportiva O Val
# Sigulons

Els sigulons (en llatí Sigulones, en grec antic Σιγούλωνες) eren un poble germànic esmentat per Ptolemeu que vivia al Quersonès Címbric (Jutlàndia), al nord dels saxons. No es coneix res més d'aquest poble.

## Referències

* ↑ Smith, William (ed.). «Sigulones». Dictionary of Greek and Roman Geography (1854). [Consulta: 1r agost 2021].
# Harrisburg

Harrisburg és la capital de l'estat de Pennsilvània, als Estats Units. Segons el cens de l'any 2000, té una població de 48.950 persones.
És coneguda per l'accident nuclear de Three Mile Island, que va poder desembocar en una tragèdia molt major.

## Geografia

Harrisburg se situa a 40° 16′ 11″ N i 76° 52′ 32″ O (40,269789; -76,875613). Segons l'oficina de cens dels Estats Units, la ciutat té una àrea total de 29,6 km², de la qual 21,0 km² són de terra i 8,6 km² són d'aigua. L'aigua suposa així un 29,11% de la superfície de Harrisburg.

## Referències

* ↑ «Harrisburg» (en anglès). Cens dels Estats Units del 2000. Arxivat de l'original el 2012-06-01. [Consulta: 16 octubre 2011].
* ↑ Krivit, Steven B.; Lehr, Jay H.; Kingery, Thomas B. «Three Mile Island». A: Nuclear Energy Encyclopedia: Science, Technology, and Applications (en anglès). John Wiley & Sons, 2011. ISBN 1118043480.
Capitals d'estat dels Estats Units :
ALMontgomery
AKJuneau
AZPhoenix
ARLittle Rock
CASacramento
CODenver
CTHartford
DEDover
FLTallahassee
GAAtlanta
HIHonolulu
IDBoise
ILSpringfield
INIndianapolis
IADes Moines
KSTopeka
KYFrankfort
LABaton Rouge
MEAugusta
MDAnnapolis
MABoston
MILansing
MNSaint Paul
MSJackson
MOJefferson City
MTHelena
NELincoln
NVCarson City
NHConcord
NJTrenton
NMSanta Fe
NYAlbany
NCRaleigh
NDBismarck
OHColumbus
OKOklahoma City
ORSalem
PAHarrisburg
RIProvidence
SCColumbia
SDPierre
TNNashville
TXAustin
UTSalt Lake City
VTMontpelier
VARichmond
WAOlympia
WVCharleston
WIMadison
WYCheyenne
DCWashington$^1$ Territoris:
ASPago Pago
GUHagåtña
MPSaipan
PRSan Juan
VICharlotte Amalie :
$^1$ Capital federal. :
# Can Teuler (Vilanova de Sau)

Can Teuler és una masia de Vilanova de Sau (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil, masia de planta quadrada coberta a dues vessants, amb el carener perpendicular a la façana, orientada a ponent. L'edificació es troba assentada sobre el desnivell del terreny que segueix la direcció nord-sud, de manera que la part de migdia consta de planta baixa i dos pisos i la de tramuntana en té un menys. La façana presenta un portal rectangular a l'extrem dret de la planta i un altre de les mateixes característiques al primer pis, al segon s'hi obren uns porxos a través d'un arc rebaixat. A llevant s'hi adossa un altre cos de menys alçada, la banda de tramuntana és cega.
Materials constructius: grani vermell unit amb morter de calç, una llinda de gres verdós (importat).
L'estat de conservació és bo ja que ha estat adaptada com a segona residència.

## Història

Mas situat dins la parròquia de Vilanova de Sau del nucli modern de Sau.
Es trobem registrat al nomenclàtor de la província de l'any 1892 i consta com a "masia-casa de labranza".
La llinda del portal duu la data de 1937 J. Llora (possible reforma).

## Referències

* 1 2 3 4 5 6 «Can Teuler». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Can Masó (Campins)

Can Masó és una masia de Campins (Vallès Oriental) inclosa a l'Inventari del Patrimoni Arquitectònic de Catalunya.

## Descripció

La masia de Can Masó està situada al nord del nucli de Campins, molt a prop de la carretera de Campins a Santa Fe.
La coberta de l'edifici és a dues aigües, sota la teulada hi ha una galeria descoberta, balustrada, que travessa l'edifici perpendicular a la façana. Totes les finestres són allindades, bé amb pedra, bé amb fusta. La porta principal també té una llinda, de pedra, on hi ha la inscripció: Antoni Masó 1749. A la façana hi ha un rellotge de sol.

## Història

A la llinda de la porta de la masia de Can Masó hi ha una inscripció que indica l'any 1749.

## Referències

* 1 2 3 «Can Masó». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juny 2020].
# Per sempre (pel·lícula)

Per sempre és una pel·lícula italiana del 2003 dirigida per Alessandro Di Robilant.

## Argument

Giovanni és un advocat penalista que té èxit tant en el lloc de treball com en les conquestes extramatrimonials, malgrat un matrimoni feliç. Tanmateix, la seva vida es veu capgirada per la sobtada intromissió de la Sara, una bella professional que conquereix els homes només per combatre l'avorriment. Les conseqüències d'aquesta relació intensa i aclaparadora portaran a Giovanni a caure en un greu estat de postració física i mental que, malgrat les cures del doctor Doddoli, portarà a la seva mort. El metge, impactat per aquest fracàs professional, decidirà aleshores intentar reconstruir les causes que van provocar la mort de l'advocat.

## Repartiment

* Giancarlo Giannini - Giovanni
* Francesca Neri - Sara
* Emilio Solfrizzi - Doddoli
* Elisabetta Pellini - Sabrina
* Alberto Di Stasio - Caizzi
* Sabina Vannucchi - Esposa de Giovanni
* Gaia Zucchi

## Producció

El rodatge de la pel·lícula es va produir a Diamante i Cittadella del Capo (fracció de Bonifati), a la província de Cosenza.

## Referències

* ↑ Jay Weissberg «Review: ‘Forever’». , November 2, 2003 [Consulta: 12 juny 2014].
* ↑ Paolo Mereghetti. Il Mereghetti. B.C. Dalai Editore, 2010. ISBN 8860736269.
* ↑ Alessandra Vitali «Neri e Giannini, insana passione una vita "graffiata" dall'amore». , September 22, 2003 [Consulta: 12 juny 2014].

## Enllaços externs

* Fragment de la pel·lícula a YouTube
# Peltosaure

Peltosaurus és un gènere extingit de sauròpsids (rèptils) escatosos de la família Anguidae. Els peltosaures van viure de l'Eocè mitjà al Miocè inferior. Aquest gènere fou anomenat l'any 1873 per Edward Drinker Cope. S'han nomenat moltes espècies addicionals, però la majoria s'han reassignat a diferents gèneres. Per exemple, Peltosaurus piger, nomenat el 1928, va ser reclassificat com a Odaxosaurus piger, i P. jepseni, anomenat el 1942 del Paleocè de Wyoming, però més tard es va reclassificar com a Proxestops jepseni. L'any 1955 es va nomenar una nova espècie, Peltosaurus macrodon, de l'Eocè de Califòrnia. Els ossos de sargantana del Miocè superior de Nebraska es van atribuir a una nova espècie de Peltosaurus anomenada P. minimus el 1976, ampliant la gamma de fòssils de Peltosaurus i Glyptosaurinae al Neogen. No obstant això, aquests ossos es van referir més tard a un gènere de escons anomenat Eumeces, el que significa que la gamma fòssil de Peltosaurus i Glyptosaurinae no va més enllà del Paleogen.
El nom de Peltosaurus s'anava a utilitzar per al dinosaure que ara es diu Sauropelta, però quan es va adonar que el nom estava ocupat, el va substituir.

## Referències

* ↑ Holman, J.A. «A new Peltosaurus (Reptilia, Sauria, Anguidae) from the Upper Miocene of Nebraska». Journal of Herpetology, vol. 10, 1, 1976, pàg. 41–44. DOI: 10.2307/1562926. JSTOR: 1562926.
* ↑ Wellstead, C.F. «Taxonomic re-assignment of the Miocene lizard, Peltosaurus minimus, from Nebraska». Copeia, vol. 1982, 3, 1982, pàg. 549–553. DOI: 10.2307/1444654. JSTOR: 1444654.
* ↑ Worth, Graeme. Peltosaurus. The Dinosaur Encyclopaedia. Accessed 2012-12-07.

## Enllaços externs

* Peltosaurus Arxivat 2012-02-09 a Wayback Machine. a "Paleobiology Database" (anglès)
* Crani de Peltosaurus Arxivat 2008-12-04 a Wayback Machine. al Museu de Ciències de Minnesota (anglès)
# Cantó de Saint-Romain-de-Colbosc

El cantó de Saint-Romain-de-Colbosc és un cantó francès del departament del Sena Marítim, situat al districte de Le Havre. Té 18 municipis i el cap és Saint-Romain-de-Colbosc.

## Municipis

* La Cerlangue
* Épretot
* Étainhus
* Gommerville
* Graimbouville
* Oudalle
* La Remuée
* Rogerville
* Sainneville
* Saint-Aubin-Routot
* Saint-Gilles-de-la-Neuville
* Saint-Laurent-de-Brèvedent
* Saint-Romain-de-Colbosc
* Saint-Vigor-d'Ymonville
* Saint-Vincent-Cramesnil
* Sandouville
* Tancarville
* Les Trois-Pierres

## Història

Llista dels consellers generals successius :
| Data d'elecció | Identitat | Partit |
| 1945-1951 | M. Maillard | Divers droite |
| 1951-1958 | M. Allain | Divers droite |
| 1958-19.. | M. Mullié | Divers droite |
| 19..8-1982 | Henri Odièvre | RI, després UDF |
| 1982- | Denis Merville | RPR, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 10.638 | 11.774 | 13.702 | 15.422 | 17.318 | 18.705 | 19.815 |
| A partir de 1990: Població sense dobles comptes |||||||